ผวจ.พิษณุโลก ยันฝ่าฝืนเคอร์ฟิว ให้ลงโทษตาม ก.ม. หลังสาวอ้างเป็นลูก โวยด่านตรวจ
ผู้ว่าฯ พิษณุโลก โพสต์เฟซบุ๊ก ย้ำลูกใครไม่สำคัญ ถ้าฝ่าฝืนเคอร์ฟิว ให้ลงโทษตามกฎหมาย หลังสาวอ้าง เป็นลูก โวยตำรวจมุกดาหาร ตั้งด่านตรวจเคอร์ฟิวจากกรณี มีข่าวว่าเมื่อช่วงเวลาประมาณ 22.30 น.(6 เม.ย.63) ในพื้นที่ จ.มุกดาหาร เจ้าหน้าที่ตำรวจได้จับกุม กลุ่มหญิง-ชายฝ่าฝืน พ.ร.ก.ฉุกเฉิน การห้ามออกจากเคหสถานเวลาที่กฎหมายกำหนด โดยสามารถจับกุมได้จำนวน 8 ราย นอกจากนี้ยังตรวจสอบพบหญิง 2 ราย กล่าวอ้างว่าตนเองเป็นลูกผู้ว่าราชการจังหวัดพิษณุโลกซึ่งเหตุการณ์นี้เกิดขึ้นที่จุดตรวจ 4 แยกไฟแดงเมืองใหม่โดยเจ้าหน้าที่เข้าตรวจสอบ รถ BMW สีดำ หมายเลขทะเบียน 5 กธ 1986 กรุงเทพมหานคร ก่อนที่คนในรถ ทราบชื่อ น.ส.เอ (นามสมมติ) อายุ 19 ปี และน.ส.เปรมประภา เอกภาพันธ์ อายุ 29 ปี มีอาการคล้ายคนเมาสุรา โวยวายด่าทอเจ้าหน้าที่ตำรวจ ไม่พอใจที่ถูกตรวจสอบ โดยอ้างว่าตนเป็นลูกของผู้ว่าฯ พิษณุโลก ซึ่งต่อมา เจ้าหน้าที่ได้แจ้งข้อกล่าวหาทั้ง 2 รายฝ่าฝืนพระราชกำหนดการบริหารราชการในสถานการณ์ฉุกเฉิน พ.ศ.2548จากนั้น ผู้สื่อข่าวพยายามสอบถามไปยังนายพิพัฒน์ เอกภาพันธ์ ผู้ว่าราชการจังหวัดพิษณุโลก เพื่อสอบถามถึงเหตุการณ์ที่เกิดขึ้น แต่ทราบว่า ผู้ว่าราชการจังหวัดพิษณุโลก ติดภารกิจกระทั่งล่าสุด เวลาประมาณ 15.00 น. วันที่ 7 เม.ย.63นายพิพัฒน์ ได้โพสต์ชี้แจงผ่านทางเฟซบุ๊กส่วนตัว ระบุว่า ลูกของใครไม่สำคัญ ลูกชาวบ้าน ลูกกำนัน #ลูกผู้ว่า ถ้าผิดกฎเคอร์ฟิว #ให้ลงโทษตามกระบวนการยุติธรรมอย่างถึงที่สุดไม่มีข้อยกเว้นครับ #กฎหมายต้องเป็นกฎหมายไม่มีข้อยกเว้นสำหรับใครครับซึ่งก็มีประชาชนเข้ามาโพสต์แสดงความเห็นใจ และให้กำลังใจผู้ว่าราชการจังหวัดพิษณุโลกเป็นจำนวนมาก.
ผู้ว่าฯ พิษณุโลก โพสต์เฟซบุ๊ก ย้ำลูกใครไม่สำคัญ ถ้าฝ่าฝืนเคอร์ฟิว ให้ลงโทษตามกฎหมาย หลังสาวอ้างเป็นลูก โวยตำรวจมุกดาหาร ตั้งด่านตรวจเคอร์ฟิว
เคอร์ฟิว,ด่านตรวจ,ผู้ว่าฯพิษณุโลก,ฝ่าฝืนเคอร์ฟิว,ลูกสาว,มุกดาหาร,โวยตำรวจ,ข่าวทั่วไป